The Bow

The Bow je mrakodrap a kancelárska budova v centre Calgary v kanadskej provincii Alberta, slúži ako sídlo pre Encana Corporation a Cenovus Energy. S výškou 236 metrov je po Brookfield Place druhá najvyššia kancelárska budova v Calgary a tretia najvyššia v Kanade mimo Toronta. The Bow je považovaný za začiatok prestavby Downtown East Village. Bol dokončený v roku 2012 a podľa Azure Magazine sa stal jedným z top 10 architektonických projektov sveta toho roku. Dejiny Manažment projektu výstavby bola firma Matthews Southwest z Texasu, architekti Foster + Partners zo Spojeného kráľovstva a Zeidler Partnership Architects z Calgary. Projekt dostal názov The Bow podľa svojho poloblúkového tvaru a pre výhľad na rieku Bow River. 12. októbra 2006, Foster + Partners predstavili svoj prvý dizajn. Podľa plánov mal projekt poskytovať rovnaký priestor pre dve spoločnosti. Encana Natural Gas s viac než 3 000 pracovníkmi v Calgary a Cenovus Energy s viacej než 3 600 pracovníkmi v meste. Obe spoločnosti boli predtým rozmiestnené vo viacerých priestorov v centre mesta. Projekt mal byť, so 158 000 m² celkovej kancelárskej plochy najväčším v meste. Výstavba začala v júni 2007 a budova bola otvorená v júni 2013 s celkovými nákladmi 1,4 mld kanadských dolárov. 9. februára 2007 EnCana predala projekt The Bow firme H&R Real Estate Investment Trust za 70 miliónov dolárov. Koncom júna 2007 spoločnosť oznámila, že Portrait Gallery of Canada sa do budovy z Ottawy nepresťahuje. Výstavba Základný kameň bol osadený 13. júna 2007 a práce začali na oboch stranách 6th Avenue South medzi Centre Street a 1st Street East. Betónové základy veže boli naliate počas 36 hodín 11. a 12. mája 2008. Bolo to najväčšie liatie betónu svojho druhu v Kanade a tretie najväčšie celosvetovo po Howard Hughes Center v Los Angeles a Sama Tower (Al Durrah Tower) v Dubaji. Výstavba bola krátko zastavená v decembri 2008 kvôli 400 miliónovému nedostatku vo financovaní projektu. Projekt však pokračoval ďalej aj napriek nedoriešeným finančným záležitostiam. V apríli 2009 bola zastavená príprava sekundárnej veže plánovanej na juh od hlavnej. Projekt hlavnej veže pokračoval ďalej, potrebných 475 miliónov bolo zabezpečených. 8. júla 2010 Bow predbehla Suncor Energy Centre a stala sa najvyššou budovou v Calgary. Galéria výstavby Public art Encana 16. júna 2008 potvrdila, že Jaume Plensa, umelec známy pre Crown Fountain v Chicagu, bol vybraný za autora dvoch väčších umeleckých diel pre projekt. Prvé z nich, s názvom Wonderland, bolo odhalené 25. januára 2013 na južnej ploche. Druhé dielo, s názvom Alberta's Dream, sa nachádza na severnej strane a zobrazuje bronzový odliatok umelca objímajúceho žijúci strom. Detaily budovy Výška: 236 metrov 58 poschodí 2 obchodné poschodia - 19 000 m² 3 poschodia - sky gardens, nachádzajúce sa približne každých 18 poschodí , vedú k nim expresné výťahy 53 kancelárskych poschodí - 160 000 m² 4 technologické poschodia celkovo 84 000 m² skla záber pôdy: 18 000 m² parkovanie: 1 400 parkovacích miest (6 poschodové parkovisko na oboch stranách 6th Avenue) +15 prepojenie so susednými budovami (Telus Building, Suncor Energy Centre) Referencie Iné projekty Commons ponúka multimediálne súbory na tému The Bow Externé odkazy The Bow stránka fanúškov Zdroj Tento článok je čiastočný alebo úplný preklad článku The Bow (skyscraper) na anglickej Wikipédii.